มักซ์ แฟร์สตัปเปิน

มักซ์ เอมีลียัน แฟร์สตัปเปิน (italic=no, pron; เกิด 30 กันยายน ค.ศ. 1997) เป็นนักแข่งรถชาวดัชต์และเบลเยียม ปัจจุบันแข่งรถภายใต้ธงชาติเนเธอร์แลนด์ในการแข่งขันฟอร์มูลาวันให้แก่เรดบูลเรซซิง แฟร์สตัปเปินเป็นแชมป์โลกฟอร์มูลาวันประเภทนักขับสี่สมัยติดต่อกันตั้งแต่ฤดูกาล 2021 ถึง 2024 กับเรดบูล และชนะการแข่งขันกรังด์ปรีซ์ด้วยกันทั้งสิ้น wins รายการ ตลอดการแข่งขัน 11 ฤดูกาล
แฟร์สตัปเปินเกิดที่เมืองฮัสเซิลต์ และเติบโตที่เมืองมาไซก์ โดยเขาเป็นบุตรของอดีตนักแข่งรถฟอร์มูลาวันชาวดัตช์ ยอส แฟร์สตัปเปิน และอดีตนักแข่งรถคาร์ตชาวเบลเยียม ซอฟี เกิมเปิน เขาเริ่มต้นอาชีพด้วยการแข่งรถคาร์ต โดยประสบความสำเร็จมากที่สุดในฤดูกาล 2013 ที่เขาได้ทำลายสถิติในการแข่งขันหลายรายการที่ลงแข่ง แฟร์สตัปเปินเลื่อนขั้นสู่รายการแข่งขันฟอร์มูลาระดับรอง และเข้าแข่งขันเอฟไอเอฟอร์มูลาทรีชิงแชมป์ยุโรปโดยตรง เขาทำลายสถิติหลายรายการระหว่างการแข่งขันในฤดูกาลแรกของเขา ก่อนจะได้อันดับที่สามในการชิงแชมป์กับNowrap|ฟันอาเมอร์สโฟร์ต แฟร์สตัปเปินเป็นสมาชิกเรดบูลจูเนียร์ทีม และเซ็นสัญญากับโตโรรอสโซในการแข่งขันฟอร์มูลาวันฤดูกาล 2015 ขณะอายุ 17 ปี โดยกลายเป็นนักแข่งรถที่อายุน้อยที่สุดในประวัติศาสตร์หลังจากเข้าแข่งขันรายการแรกที่ออสเตรเลียนกรังด์ปรีซ์ แฟร์สตัปเปินได้ที่นั่งสำหรับฤดูกาล 2016 จากผลงานที่มีคะแนนสะสมอย่างต่อเนื่องในฤดูกาลแรก และเลื่อนขั้นสู่ทีมหลักคือเรดบูลหลังจากแข่งขันไปได้สี่รายการ แฟร์สตัปเปินชนะการแข่งขันNowrap|สเปนิชกรังด์ปรีซ์ในฤดูกาลเปิดตัวกับเรดบูลขณะอายุ 18 ปี ทำให้เขากลายเป็นนักขับอายุน้อยที่สุดที่ชนะการแข่งขันฟอร์มูลาวันกรังด์ปรีซ์ แฟร์สตัปเปินยังชนะการแข่งขันหลายรายการในฤดูกาล 2017 และ 2018 ก่อนที่จะได้อันดับสามในการแข่งขันชิงแชมป์โลกประเภทนักขับทั้งในฤดูกาล 2019 และ 2020 ด้วยเครื่องยนต์ฮอนด้า
แฟร์สตัปเปินได้ตำแหน่งแชมป์โลกครั้งแรกหลังจากชนะการแข่งขันกรังด์ปรีซ์ 10 รายการตลอดฤดูกาล 2021 และขึ้นนำ Nowrap|ลูวิส แฮมิลตัน ในรอบสุดท้ายของการแข่งขันสุดท้ายของฤดูกาล ทำให้เขาเป็นแชมป์โลกฟอร์มูลาวันประเภทนักขับคนแรกจากประเทศเนเธอร์แลนด์ และคนที่ 34 ในประวัติศาสตร์การแข่งขัน แฟร์สตัปเปินเป็นแชมป์โลกอีกสองสมัยติดต่อกันในฤดูกาล 2022 และ 2023 โดยในฤดูกาลแรกเขาสามารถพลิกขึ้นมาเป็นผู้นำหลังจากมีคะแนนตามหลังสูงสุดในประวัติศาสตร์ฟอร์มูลาวัน และทำลายสถิติอีกมากมายในทั้งสองฤดูกาล แฟร์สตัปเปินรักษาตำแหน่งแชมป์โลกสมัยที่สี่ในฤดูกาล 2024 หลังจากชนะการแข่งขันกรังด์ปรีซ์เก้ารายการ รวมถึงผลงานการขับในสภาพอากาศชื้นที่เซาเปาลูซึ่งได้รับการชื่นชมอย่างกว้างขวาง เขากลายเป็นนักแข่งคนแรกที่ได้ตำแหน่งแชมป์โลกให้กับผู้ผลิตอันดับสามในรอบ 41 ปี
จากสถิติ ณ  แฟร์สตัปเปินมีผลงานชนะเลิศในการแข่งขัน wins ครั้ง ได้ตำแหน่งโพล poles ครั้ง ทำรอบได้เร็วที่สุด fastestlaps ครั้ง และมีอันดับบนโพเดียม podiums ครั้งในการแข่งขันฟอร์มูลาวัน นอกจากแฟร์สตัปเปินจะเป็นนักขับอายุน้อยที่สุดที่ชนะการแข่งขันกรังด์ปรีซ์แล้ว เขายังครองสถิติฟอร์มูลาวันอีกมากมาย อาทิ นักแข่งที่ชนะการแข่งขันกรังด์ปรีซ์มากที่สุดในฤดูกาลเดียว (19 รายการ) นักแข่งที่มีอันดับบนโพเดียมจนจบฤดูกาลมากที่สุด (21 ครั้ง) นักแข่งที่ชนะการแข่งขันกรังด์ปรีซ์ติดต่อกันมากที่สุด (10 รายการติดต่อกัน) และนักแข่งที่ได้ตำแหน่งโพลติดต่อกันมากที่สุด (8 ครั้ง ร่วมกับอาอีร์ตง เซนนา) แฟร์สตัปเปินเซ็นสัญญาอยู่กับเรดบูลอย่างน้อยจนสิ้นสุดฤดูกาล 2028 แฟร์สตัปเปินมีชื่อติดอยู่ในการจัดอันดับของนิตยสารไทม์ ฉบับ 2024 ให้เป็นหนึ่งใน 100 ผู้มีอิทธิพลที่สุดระดับโลก และได้รับพระราชทานเครื่องราชอิสริยาภรณ์ออเรนจ์-นัสเซา ชั้นเจ้าพนักงาน ใน ค.ศ. 2022

**รางวัลและการเชิดชูเกียรติ**

**ฟอร์มูลาวัน**
 แชมป์โลกฟอร์มูลาวันประเภทนักขับ: 2021, 2022, 2023, 2024- ดีเอชแอล ฟาสเทสต์แล็ปอะวอร์ด: 2022, 2023- ถ้วยรางวัลโลเรนโซ บันดีนี: 2016- เอฟไอเอ แอ็กชันแห่งปี: 2015, 2016, 2019- เอฟไอเอ นักแข่งหน้าใหม่แห่งปี: 2015- เอฟไอเอ นักแข่งดาวรุ่งแห่งปี: 2015, 2016, 2017

**รางวัลอื่น ๆ**
 ไทม์ 100: 2024- ลอริอุสเวิลด์สปอตส์อะวอดส์ นักกีฬาชายยอดเยี่ยมแห่งปี: 2022- คณะกรรมการโอลิมปิกดัตช์*สหพันธ์กีฬาดัตช์ นักกีฬาชายดัตช์แห่งปี: 2016, 2021, 2022- ออโตสปอร์ตอะวอดส์  นักแข่งรถนานาชาติยอดเยี่ยม: 2021, 2022, 2023, 2024- อีเอสพีวายอะวอดส์ นักขับยอดเยี่ยม: 2023, 2024- เอฟไอเอ แอ็กชันแห่งปี: 2014- ออโตสปอร์ตอะวอดส์ นักแข่งหน้าใหม่แห่งปี: 2015- ออโตสปอร์ตอะวอดส์ โมเมนต์แห่งปี: 2024

**เครื่องราชอิสริยาภรณ์**
 เนเธอร์แลนด์
**60px เครื่องราชอิสริยาภรณ์ออเรนจ์-นัสเซา ชั้นเจ้าพนักงาน (2022)

**สถิติการแข่งรถคาร์ต**

**สรุปอาชีพนักแข่งรถคาร์ต**

**สถิติการแข่งรถ**

**สรุปอาชีพนักแข่งรถ**
  ฤดูกาลกำลังดำเนินอยู่ 

**ผลการแข่งขันฟอร์มูลาวัน**
(คำสำคัญ) (การแข่งขันที่กำหนดเป็น ตัวหนา หมายถึงนักขับได้ตำแหน่งโพล; การแข่งขันที่กำหนดเป็น ตัวเอียง หมายถึงนักขับทำรอบได้เร็วที่สุด)
 หมายเหตุ-  ไม่จบการแข่งขันแต่ถูกจัดอันดับ เนื่องจากแข่งขันมากกว่าร้อยละ 90 ของระยะทางการแข่งขัน-  คะแนนเพียงครึ่งหนึ่งถูกมอบให้ เนื่องจากการแข่งขันเสร็จสิ้นน้อยกว่าร้อยละ 75 ของระยะทางการแข่งขัน-  ฤดูกาลกำลังดำเนินอยู่ 

**หมายเหตุ**

**อ้างอิง**

**แหล่งข้อมูลอื่น**
  มักซ์ แฟร์สตัปเปิน สรุปอาชีพนักแข่งรถที่ไดร์เวอร์ดีบี.คอม
หมวดหมู่:นักแข่งรถชาวดัตช์
หมวดหมู่:นักแข่งรถสูตรหนึ่งชาวดัตช์